Sklep I R 3/2002
Datum: 2002-01-23T01:00:00.000+01:00
ecli: ECLI:SI:VSRS:2002:I.R.3.2002
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: določitev krajevne pristojnosti po višjem sodišču - delegacija pristojnosti iz drugih tehtnih razlogov

## Jedro

Tožnik zaposlen pri krajevno in stvarno pristojnem sodišču - razlog za delegacijo.

## Izrek

Za odločanje v tej zadevi se določi Okrajno sodišče v Cerknici.

## Obrazložitev

Tožnik je proti tožencu vložil tožbo zaradi plačila zneska 1,508.823,00 SIT pri čemer jo je naslovil na stvarno in krajevno pristojno Okrajno sodišče ....

Okrajno sodišče ... pa je dne 24.12.2001 podalo predlog, naj v zadevi postopa drugo stvarno pristojno sodišče, ki ni krajevno pristojno, ker je tožnik T. T. zaposlen pri Okrajnem sodišču ... kot pravdni in izvršilni vpisničar.

Predlog je utemeljen.

Po določbi 67. člena ZPP (Zakona o pravdnem postopku - 1999) lahko vrhovno sodišče na predlog pristojnega sodišča določi drugo stvarno pristojno sodišče, da postopa v zadevi, če so za to tehtni razlogi. Okoliščina, da je tožnik zaposlen pri stvarno in krajevno pristojnem sodišču kot pravdni in izvršilni vpisničar je gotovo tako tehten razlog, da je možno uporabiti določbo 67. člena ZPP in zadevo prenesti na drugo stvarno pristojno sodišče, Okrajno sodišče v Cerknici.